Арҭ рыла аҭырқәцәа Кавказ агаҿаҿы русқәа зназы ицәгьамкәа имҩаԥыргон аха, – иҳәеит Шьаруанбеи ашәаҳәаҩы, Сухум-ҟале ҳәа дара зышьҭаз абри Аҟәа абааҭа ду аҿы идыртәаз аҭауад лаша Манча Ачачба дара ишырҭахыҵәҟьаз еиԥш рҳәатәы дацымныҟәо далагеит уи иашьцәагь иаргьы тҟәаны астәи ианыргоз ирзаарцаз, рани раби аҭырқәцәа ишыршьхьаз игәы иҭыҵәомызт, есааира ргәаӷ шьҭихуан.